Zagrebi Književnik on omandanud silmapaistva seisukoha juba selle tõttu, et nimetatud ajakirjas avaldab oma töid M. Krleža, keda loetakse õigusega tänapäeva Jugoslaavia suurimaks kirjanikuks. Aja­kirja muu kaastöö jätab sageli nii mõndagi soovida. Zagrebi teistest ajakirjadest oleks veel nimetada: peamiselt noorsoole määratud aja­kiri Mladež, mida toimetab arvustaja A. Barc, kuid tähelepanu vää­rib ka selle ajakirja ilukirjanduslik osa, siis Literatura, Život i  rad (Elu ja töö) ja ajakirjanikkude ühingu väljaandena ajakiri 15 päeva.